b'\n_START_ARTICLE_\nKaipiaisten taistelu\n_START_SECTION_\nTaistelun kulku\n_START_PARAGRAPH_\nKenraali Lars Fredrik von Kaulbars hy\xc3\xb6kk\xc3\xa4si Kustaa III:n k\xc3\xa4skyst\xc3\xa4 ven\xc3\xa4l\xc3\xa4isten Kaipiaisissa sijaitsevia asemia vastaan. Kaulbarsin p\xc3\xa4\xc3\xa4joukko k\xc3\xa4sitti noin 1\xc2\xa0300 sotilasta. Kenraalin avuksi oli m\xc3\xa4\xc3\xa4r\xc3\xa4tty eversti Friesendorffin joukko-osasto, joka k\xc3\xa4sitti noin 1\xc2\xa0000 sotilasta. Kaulbars hy\xc3\xb6kk\xc3\xa4si ven\xc3\xa4l\xc3\xa4isi\xc3\xa4 vastaan odottaen, ett\xc3\xa4 Friesendorfin osasto liittyisi taisteluun sen ollessa k\xc3\xa4ynniss\xc3\xa4. Eversti Friesendorff osasto koukkasi En\xc3\xa4j\xc3\xa4rven kautta. Osasto juuttui huonon tien takia maastoon ja ei ikin\xc3\xa4 p\xc3\xa4\xc3\xa4ssyt mukaan p\xc3\xa4\xc3\xa4taisteluun Kaipiaisissa._NEWLINE_Ylivoimainen ven\xc3\xa4l\xc3\xa4inen noin 4\xc2\xa0000 sotilaan osasto piti asemansa ja k\xc3\xa4ynnisti kenraali Denisovin johdolla useita vastahy\xc3\xb6kk\xc3\xa4yksi\xc3\xa4. Kaulbarsin joukot onnistuivat torjumaan vastahy\xc3\xb6kk\xc3\xa4ykset. N\xc3\xa4m\xc3\xa4 hy\xc3\xb6kk\xc3\xa4ykset kuitenkin tyrehdyttiv\xc3\xa4t Kaulbarsin aloitekyvyn ja h\xc3\xa4n ei saanut hy\xc3\xb6kk\xc3\xa4yst\xc3\xa4 jatkettua. Taistelu p\xc3\xa4\xc3\xa4ttyi noin kello 21:00 aikaan. Kaulbars p\xc3\xa4\xc3\xa4tti vet\xc3\xa4yty\xc3\xa4 takaisin M\xc3\xa4ki-Kouvolaan, koska Friesendorffin lis\xc3\xa4joukkoja ei saapunut ja h\xc3\xa4nen asemansa alkoi muodostua kest\xc3\xa4m\xc3\xa4tt\xc3\xb6m\xc3\xa4ksi. Ven\xc3\xa4l\xc3\xa4iset h\xc3\xa4iritsiv\xc3\xa4t vet\xc3\xa4ytymist\xc3\xa4, joka p\xc3\xa4\xc3\xa4ttyi seuraavana aamuna.\n_START_SECTION_\nTaistelun tulos\n_START_PARAGRAPH_\nTaistelussa Ruotsin armeija menetti kaikkiaan 265 sotilasta kaatuneina ja alle sata haavoittuneena. Paikallisen v\xc3\xa4est\xc3\xb6n sato k\xc3\xa4rsi joukkojen tallatessa pellot ja useita rakennuksia tuhoutui. Taistelun j\xc3\xa4lkeen Kustaa III jatkoi sotatoimia l\xc3\xa4hinn\xc3\xa4 Kymenlaakson alueella. Taistelu vaikutti osittain siihen ettei Hattujen sodassa menetettyj\xc3\xa4 alueita pystytty valtaamaan takaisin. Kustaa III olisi tarvinnut sotamenestyst\xc3\xa4 Kaipiaisissa voidakseen jatkaa taisteluja Etel\xc3\xa4-Karjalan suunnassa.'